Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18665

c) a külső éle vízszintes és a felszállási emelkedési terület középvonalára merőleges, a végső megközelítési és felszállási terület felett meghatározott magasságban helyezkedik el. 4.1.17 A belső él magassága megegyezik a biztonsági terület belső élének magasságával azon a ponton, ahol azt a felszállási emelkedési felület középvonala metszi, kivéve, ha helikopter biztonsági területet alakítottak ki, mert ebben az esetben a magasság megegyezik a terület középvonalában levő legmagasabb pont magasságával. 4.1.18 Az egyenes felszállási emelkedési felület esetében annak lejtését a felület középvonalát magába foglaló függőleges síkhoz viszonyítva mérjék. 4.1.19 A fordulót is magába foglaló felszállási emelkedési felület esetében az egy összetett felület lesz, amely kis vízszintes síkokat tartalmaz a középvonal mentén és lejtése az egyenes felszállási emelkedési felülethez hasonló lesz. A belső él és a belső él felett 30 méter magasságig terjedő szakasz egyenes legyen. 4.1.20 A felszállási emelkedési felület középvonalának bármely irányváltozását úgy tervezzék meg, hogy ne legyen szükség 270 méternél kisebb forduló sugárra. Megjegyzés : Azon helikopter repülőterek esetében, amelyeket 2. és 3. teljesítmény osztályú helikopterek használnak, az indulási útvonalat úgy válasszák ki, hogy lehetővé tegye a biztonságos kényszerleszállás vagy az egyik hajtómű leállását követő leszállás végrehajtását. Minimális követelmény, hogy a kényszerleszállás a földön vagy vízen tartózkodó személyek és elhelyezett vagyontárgyak legkisebb mértékű veszélyeztetésével végrehajtható legyen. A kényszerleszállásra alkalmas területek biztosítsák, hogy a forgószárnyas légijárműben tartózkodó személyek sérülésének lehetősége a legkisebb legyen. Az ilyen területek alkalmasságának meghatározásakor vegyék figyelembe a környezeti körülményeket valamint a létesítményt várhatóan igénybe vevő leginkább mérvadó forgószárnyas légi-jármű típust. Akadály mentes szektor/felület — Helikopter le/felszállási hely 4.1.21 Leírás A helikopter le/felszállási hely végső megközelítési és felszállási területének szélén kijelölt vonatkozási ponttól meghatározott magasságig terjedő összetett felület. 4.1.22 Jellemzők Az akadály mentes felület illetve szektor meghatározott szögű ívelt területet alkot. 4.1.23 A helikopter le/felszállási hely vonatkozásában az akadálymentes szektor egy 210 °-os körszeletet foglal magába, amely addig a távolságig terjed kifelé, amely megfelel a leszállási helyet várhatóan igénybe vevő leginkább mérvadó forgószárnyas légi-jármű egy üzemképtelen hajtóművel történő üzemeltethetőségének. A felület a helikopter leszállási hely magasságával egy síkban levő legyen, kivéve hogy a végső megközelítési és felszállási terület középpontján áthaladó 180 °-os körszeleten belül a felület a vízfelszín síkján helyezkedjen el és olyan távolságig terjedjen, amely megfelel a leszállási helyet várhatóan igénybe vevő leginkább mérvadó forgószárnyas légi-jármű felszállási terület igényeinek (lásd 4-2. ábra). Akadály korlátozási felület— Helikopter le/felszállási hely 4.1.24 Leírás Az akadály mentes szektor vonatkozási pontjától kiinduló, annak területén kívül eső összetett felület, amelyen belül a végső megközelítési és felszállási terület felett levő akadályok magassága korlátozott. 2007/70/II. szám Megjegyzés : Lásd a 4-3, 4-4. és 4-5. ábrákat. 4.1.25 Jellemzők Az akadály korlátozási felület íve nem lehet nagyobb egy meghatározott szög értéknél és elég nagy legyen ahhoz, hogy magába foglalja az akadály mentes szektor által meghatározott területet. 4.2 Akadály korlátozási előírások Megjegyzés : Az akadály korlátozási felületekre vonatkozó előírások a végső megközelítési és felszállási terület tervezett felhasználásának, azaz a függeszkedéshez vagy leszálláshoz végrehajtott megközelítés és annak típusai továbbá a felszállás repülési műveletei alapján kerültek kidolgozásra. Az előírásokat a végső megközelítési és felszállási terület ilyen jellegű igénybevétele esetén alkalmazzák. Abban az esetben, ha a forgószárnyas légi-jármű repülési műveleteket mindkét irányból illetve irányba hajtják végre, bizonyos felületek feladata megszűnik mert a másik, alacsonyabb felület előírásai ennél szigorúbbak. Földfelszíni helikopter repülőtér 4.2.1 A precíziós megközelítésű végső megközelítési és felszállási területhez határozzák meg a következő akadály korlátozási felületeket:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes